20/06/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Resolución sobre outorgamento de autorización administrativa e aprobación de proxecto

Resolución do 26 de maio de 2011, da Dirección Xeral de Industria, Enerxía e Minas, pola que se outorga a Gas Galicia SDG SA a autorización administrativa e se aproba o proxecto denominado “Proxecto de autorización de instalacións: instalación de conexión a Ares e rede de distribución de gas natural no termo municipal de Ares (A Coruña)”. Despois de examinar o expediente instruído a instancias da empresa Gas Galicia SDG SA, con CIF n.° A15383284 e enderezo para efectos de notificacións na rúa Lisboa, edificio Área Central, local 31 - HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –Con respecto á autorización da distribución de gas natural canalizado no termo municipal de Ares (A Coruña), e ante as solicitudes presentadas en concorrencia por dúas empresas (Gas Galicia SDG SA e Endesa Gas Distribución SAU), a Dirección Xeral de Industria, Enerxía e Minas resolveu o 15/11/2010 o trámite de competencia a favor de Gas Galicia SDG SA, o que implica continuar coa tramitación do procedemento de autorización administrativa unicamente con esta empresa. Segundo. –0 14/02/2011 a empresa Gas Galicia SDG SA presentou un novo proxecto, no que se refunde o proxecto e a addenda presentada con anterioridade á resolución do trámite de competencia, denominado “Proxecto de autorización de instalacións: instalación de conexión a Ares e rede de distribución de gas natural no termo municipal de Ares (A Coruña). As características básicas das instalacións son as seguintes: A rede de gas deséñase en dous rangos de presión, 2 < MOP (presión máxima de operación) ≤ 5 bar e 0,1 < MOP ≤ 2 bar, en tubaxe de polietileno de varios diámetros e cunha lonxitude de 21.486 m. A rede de 2 < MOP ≤ 5 bar, cunha lonxitude de 13.095 m, componse das seguintes canalizacións: – Instalación de conexión do núcleo urbano de Ares dende a rede de gas de Fene. – Instalación de conexión do núcleo urbano de Ares dende a rede de gas de Mugardos. – Rede de distribución no núcleo urbano de Redes. – Rede de distribución no núcleo urbano de Ares. A rede de 0,1 < MOP ≤ 2 bar, cunha lonxitude de 8.391 m, desenvólvese no núcleo urbano de Ares dende a ER (estación de regulación) ata os diferentes clientes. O seu orzamento ascende a novecentos noventa mil seiscentos vinte e nove euros con noventa e seis céntimos (990.629,96 €). Terceiro. –Aínda que a solicitude de Gas Galicia SDG SA xa foi sometida ao trámite de información pública, mediante resolución da Dirección Xeral de Industria, Enerxía e Minas do 12/06/2008 (publicada no DOG do 08/07/2008, no BOP do 09/07/2008 e nos xornais La Voz de Galicia e Diario de Ferrol do 09/07/2008, e exposta no taboleiro de edictos do concello), foi necesario realizar novamente este trámite de información pública porque o novo proxecto recolle modificacións substanciais respecto do que foi sometido a dita información pública. A Dirección Xeral de Industria, Enerxía e Minas ditou, o 14/02/2011, resolución pola que se someteu á información pública a solicitude de autorización administrativa e aprobación do proxecto denominado “Proxecto de autorización de instalacións: instalación de conexión a Ares e rede de distribución de gas natural no termo municipal de Ares (A Coruña)”, que foi publicada no DOG do 28/02/2011, no BOP do 02/03/2011 e nos xornais La Voz de Galicia e La Opinión de A Coruña do 01/03/2011. A dita resolución tamén estivo exposta ao público no taboleiro de edictos do concello de Ares durante o prazo de vinte días. Durante o período de información pública non se presentaron alegacións. Así mesmo, a Dirección Xeral de Industria, Enerxía e Minas trasladou as separatas do dito proxecto ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Cuarto. –0 3 de marzo de 2011 o Departamento Territorial da Coruña da Consellería de Economía e Industria (en adiante, departamento territorial) emitiu informe sobre o devandito proxecto, no que indican a necesidade de emendar un erro do proxecto. Este erro consiste en incluír como parte da instalación unha estación de regulación e medida, cando ten que ser unha estación só de regulación. O 31/03/2011 a empresa Gas Galicia SA presentou un documento denominado “Información complementaria do proxecto de referencia”, no que se recollen as correccións feitas nas distintas epígrafes da memoria do proxecto, para substituír as mencións de armario de regulación e medida polas de armario de regulación. Así mesmo, indican que esta substitución do armario de regulación e medida por un armario de regulación non afecta ao orzamento do proxecto. FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonómía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, modificado polo Decreto 8/2011, do 23 de xaneiro, polo que se fixa a estrutura orgánica das consellerías da Xunta de Galicia, en relación coa Lei 34/1998, do 7 de outubro, do sector de hidrocarburos, co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, do 15 de abril, polo que se regula o trámite de competencia e os criterios de valoración no su de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo. –O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –No expediente instruído para o efecto cumprironse os trámites regulamentarios. De conformidade cos preceptos legais citados e cos demais de pertinente e xeral aplicación, esta dirección xeral RESOLVE – Outorgar á empresa Gas Galicia SDG SA a autorización administrativa e aprobar o proxecto denominado “Proxecto de autorización de instalacións: instalación de conexión a Ares e rede de distribución de gas natural no termo municipal de Ares (A Coruña)”, de acordo coas seguintes condicións: Primeira. –Gas Galicia SDG SA constituirá no prazo de dous meses, a contar dende o momento do outorgamento da autorización, unha fianza por valor de 19.812,60 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4.°, da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.° do Decreto 1775/1967, do 22 de xullo, sobre o réxíme de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, do 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta. –As instalacións que se autorizan realizaranse de acordo coas especificacións e planos que figuran no proxecto presentado pola empresa, subscrito polo enxeñeiro industrial Alfonso Vázquez Varela (colexiado n.° 1.130) e visado polo Colexio Oficial de Enxeñeiros Industrias de Galicia con rexistro n.° 33/2011 e data do 08/02/2011. Quinta. –Unha vez construídas as instalacións autorizadas, Gas Galicia SDG SA deberá presentar a solicitude de posta en marcha ante o departamento territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o departamento territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta. –Gas Galicia SDG SA deberá iniciar a subministración de gas no prazo dun mes contado a partir da data na que o departamento territorial formalice a acta de posta en marcha. Sétima. –A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava. –A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1.° do Decreto 1775/1967, do 22 de xullo, por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interporse, de ser o caso, recurso de alzada ante o conselleiro de Economía e Industria, no prazo dun mes a partir do día seguinte á súa notificación. O director xeral de Industria, Enerxía e Minas Viviana Alexandra Matilde Esperanza Yunis Doca